|  |  |  |
| --- | --- | --- |
| Stema%20(100px) | **REPUBLIKA E KOSOVËS****REPUBLIKA KOSOVA/REPUBLIC OF KOSOVA****KOMUNA E GJILANIT****OPŠTINA GNJILANE/MUNICIPAL GJILAN/GILAN BELEDIYESI** | Description: Prova14 |

**RAPORTI I PUNËS 6-MUJORE**

**DREJTORIA PËR GJEODEZI, KADASTËR DHE PRONË**

 ***Qershor 2022, Gjilan***

Gjatë periudhës nga data 1 Janar – 15 Qershor, në DGJKP janë kryer këto punë dhe aktivitete:

1. Nga Qendra për Shërbime me Qytetarë kemi pranuar: **2868** lëndë/kërkesa të ndryshme, për regjistrime të pronave, masa të përkohshme, barra tatimore, vlerësime të pronave për shqyrtimin e trashëgimisë, kontrata të ndryshme, kerkesa për matje, shënime për përmbaruesit privat, servitute, parcelime, legalizime të objekteve, etj.
2. Janë kthyer në Qendrën për Shërbim me Qytetar si të përfunduara: **2567** lëndë.

3. Nga sistemi online Bankat kanë aplikuar për regjistrim, modifikim dhe fshirje të hipotekave, gjithsej: 209 lëndë.

4. Në procedurë janë: **92** lëndë.

Përveç kërkesave të palëve janë kryer edhe këto punë sipas detyrës zyrtare:

|  |  |
| --- | --- |
|  Përshkrimi i aktivitetit | Periudha e raportimit |
| Janar – Qershor 2022 |
| Certifikata të pronës  | 4605 |
| Certifikata të gjendjes ekonomike | 445 |
| Certifikata që nuk posedon pronë | 100 |
| Kopje plani  | 1046 |
| Totali:  | **6196** |

Përveç lëndëve përmes QSHQ - së, DGJKP-ja ka kryer edhe lëndë/kërkesa sipas detyrës zyrtare lidhur me:

* Janë inicuar 165 lëndë sipas detyrës zyrtare për shqyrtimin, verifikimin, identifikimin dhe korrigjimin e të dhënave dhe sipërfaqeve në RDPP;
* Sponsorizimi i Vendimeve per shqyrtim dhe miratim në Kuvendin Komunal, si: dhënia në shfrytëzim e pronës komunale për rastet e veçanta; Shpallja e interesit publik të pronave për nevoja të Komunës e të cilat administrohen nga Institucionet Qendrore si AKP-ja dhe Drejtorati i Pyjeve ZK Malishevë dhe ZK Stublinë; Propozimi për themelimin e Komisionit për Vlerësimin e Ofertave per dhënien e pronave komunale në shfrytëzim; Propozimi për themelimin e Komisionit të Ankesave nga procedurat e ankandit publik për dhënien e pronave komunale në shfrytëzim afatgjatë dhe afatshkurtër; Propozimi për këmbim prone komunale me pronën private për kompletimin e truallit për nevoja të shkollës fillore sipas Planit Rregullues Urban “Livadhet e Arapit”;
* Regjistrimin e Objekteve të legalizuara në procedurën e legalizimit të objekteve pa leje.
* Parcelimi dhe regjistrimi i pronave në procedurën e shpronësimit sipas projekteve të nivelit qendror e në të cilat interferohet Komuna e Gjilanit;
* Janë kryer 38 historiate të pronave për nevoja të Gjykatës Themelore në Gjilan me rastin e shqyrtimeve në procedurë kontestimore;
* DGJKP-ja i është drejtuar me 25 kërkesa subjekteve të ndryshme komunale dhe institucioneve tjera në lidhje me problematikat pronësore;
* Janë nxjerr 9 Aktvendime për korrigjimin e emërtimit të titullarit të pronave komunale në 9 Zona të ndryshme kadastrale;
* Janë realizuar të hyra vetanake për këtë periudhë ( Janar - Maj ) në shumë prej: **96,626.00 €.**
* Matje me dron tek kalaja e Pogragjës, si dhe përgaditje e situacionit gjeodezik të terrenit dhe paraqitje 3D e objektit të kalasë së Pogragjës;
* Përcaktimi i lokacionit për zonën ekonomike në Gjilan, përveç përcaktimit të lokacionit, kemi mbajtur takim me zyrën e kryeministrit ku kemi prezantuar idenë e komunës për zonën ekonomike dhe matjet gjeodezike të realizuara me dron gjeodezik;
* Takim me zëvendës ministrin e infrastrukturës në lidhje me projektin e realizimit të sheshit në qytetin e Gjilanit, si dhe prezantimi i skicave në lidhje me projektin e rrugës së Malishevës;
* Takim me përfaqësuesit e doganave të Kosovës në lidhje me lokacionin e hapjes së terminalit doganor në qytetin e Gjilanit;
* Përcaktimi i lokacioneve dhe takimi me qytetarë në disa fshatra dhe qytete për përpunimin e projekteve në lidhje me ndërtimin e disa miniparqeve në këto zona;
* Takim me agjensionin kadastral të Kosovës, në lidhje me problemet dhe mundësinë e rritjes së bashkëpunimit në mes drejtorisë dhe agjensionit kadastral të Kosovës, si dhe realizmin e projektit të sistemit të adresave dhe propozimin e inkuadrimit të disa zonave në projektin e ri-ndërtimit të kadastrit, projekt i cili financohet nga banka botërore.

Drejtoria për Gjeodezi, Kadastër dhe Pronë gjatë kësaj periudhe ka patur bashkëpunim të ngushtë me drejtoritë dhe zyret tjera komunale, me institucionet dhe agjencitë qeveritare si MAPL-në, Ministrinë e Financave, Agjencionin Kadastral të Kosovës, Agjencionin Kosovar të Privatizimit, Agjencionin Kosovar të Pronave, Agjencinë Pyjore të Kosovës, Arkivin Ndërkomunal, Gjykatat e rangut të ndryshëm, etj., si dhe me Organizatat Ndërkombëtare të cilat veprojnë në Kosovë duke përfshirë OSCE, USAID, KFOR, etj.